Adolf von Seckendorff
<s>Franz Adolf Freiherr von Seckendorff (Gera, 17. ožujka 1857. – Waldsieversdorf, 8. svibnja 1941.), njemački oficir i vojskovođa iz Prvog svjetskog rata.</s><s>Von Seckendorff je prije umirovljenja dosegao čin pješadijskog generala (General der Infanterie).</s>

<s>Adolf von Seckendorff rođen je u plemićkoj obitelji kao sin Evana Freiherra von Seckendorffa i njegove supruge Pauline, rođene von Flemming.</s><s>Imao je starijeg brata, Gustava, koji je također bio pješadijski general.</s><s>Po diplomiranju na vojnoj akademiji 23. travnja 1874. godine, von Seckendorff je i službeno pristupio tadašnjoj Pruskoj vojsci u sklopu Njemačke carske vojske.</s><s>Nakon brzog napredovanja već 1875. godine, godine 1884. premješten je, za nagradu, u novu jedinicu.</s><s>Od 1908. do 1910. bio je zapovjednik utvrde u Mainzu, a 1913. godine je unaprijeđen u general-pukovnika te je postao zapovjednik utvrde u Königsbergu.</s>

<s>Nakon aktivne službe u Prvom svjetskom ratu, von Seckendorff je 1917. godine postao vojni upravitelj Ösela nakon njemačke okupacije Zapadnoestonskog arhipelaga.</s><s>S otoka je u veljači 1918. godine zapovijedao njemačkom okupacijom estonskog kopna te je 28. veljače 1918. godine pobjedonosno ušao u Tallinn, postavši i službeno vojni upravitelj okupirane Estonije.</s><s>U tom je svojstvu bio direktno podređen upraviteljima šire vojne uprave znane kao Ober Ost.</s><s>U svojstvu vojnog upravitelja, von Seckendorff je inicijalno dopustio organiziranje oružanih snaga na teritoriju Estonije u svrhu obrane i zaštite lokalnog stanovništva; to je omogućilo Andresu Larki da organizira paravojne postrojbe Kaitseliit.</s><s>Međutim, odluka je povučena već u travnju 1918. godine, kada je vojno djelovanje na tlu Estonije zabranjeno.</s>

<s>Von Seckendorff je aktivno služio u vojsci do svog umirovljenja 1919. godine.</s><s>Bio je u braku s Johannom von Voß, rođenom Freiin von Beust, s kojom se vjenčao 6. listopada 1892. godine.</s><s>Preminuo je 8. svibnja 1941. godine u Waldsieversdorfu.</s>

<s>Literatura 
 Freiherr von Bock: Stammliste des Offizierkorps des 2. Garde-Regiments zu Fuß 19.6.1813–15.5.1913.</s><s>Verlag R. Eisenschmidt, Berlin 1913, S. 214f.</s>

<s>Njemački oficiri
Njemački komandanti u Prvom svjetskom ratu
Estonija u Prvom svjetskom ratu</s>

